Oni

**Oni** (鬼) adalah pahlawan luar biasa yang telah memperoleh kebolehan melawan yang hebat, melalui latihan intensif dan penggunaan peralatan canggih ciptaan organisasi TAKESHI. Senjata-senjatanya bermotifkan alat muzik yang dipanggil sebagai Senjata Ongeki, di mana ianya menghasilkan Ongeki yang berkuasa untuk menumpaskan raksasa Makamou.

Dalam siri TV, terdapat seramai 113 Oni yang aktif di Jepun, sebanyak 12 orang sahaja yang aktif (seperti yang dilihat dalam lagu pembukaan kedua, walaupun Shuki tiada), tetapi hanya 8 orang yang muncul dalam siri ini (4 Oni yang tidak muncul adalah Gouki, Shouki, Banki, dan Toki). Terdapat juga Oni lain yang tidak membuat kemunculan dan hanya disebut sahaja. 5 lagi Oni diperkenalkan di The Seven Fighting Demons, filem spin-off siri TV.

## Info Ringkas

Di zaman moden, Oni bekerjasama rapat dengan TAKESHI dalam mencari dan bertarung dengan Makamou. Identiti mereka tidak diketahui melainkan organisasi tersebut, dan sering kali menjadi ketakutan umum akan kuasa yang mereka diperolehi dari masa lalu dengan "mengorbankan kemanusiaan" mereka, untuk menjadi Oni.

Oni mengikuti tradisi satu guru-satu murid. Apabila bersaranya si guru, muridnya akan mewarisi tanggungjawab serta semua peralatan dari guru tersebut. Dia mungkin mewarisi gelaran gurunya juga, tetapi tidak diwajibkan.

Apabila mereka bertukar ke bentuk Oni, pakaian yang dipakai sering musnah dalam prosesnya, walaupun ada cara untuk mencegahnya daripada berlaku.

Jika seorang Oni bertarung dalam kemarahan, lambang Oni di dahinya akan muncul di muka. Apabila ada Oni yang menjadi jahat, TAKESHI akan menentukan sama ada ia harus dihapuskan atau tidak. Jika mereka memutuskan untuk berbuat demikian, mereka akan menghantar Oni dari keluarga utama untuk menyelesaikan tugas ini.

Tidak seperti Rider lain, mereka tidak memakai topeng atau apa-apa jenis zirah/sut, kerana bentuk Oni itulah bentuk asal mereka.

## Jenis Oni

### Taiko

Oni yang berasaskan taiko (太鼓, drum besar dalam bahasa Jepun) ini bersenjatakan apa-apa Senjata Ongeki yang memerlukan pemainnya untuk memukul/mengetuk, dan kebanyakannya menggunakan kayu drum atau Ongekibou. Menggunakan garpu tala Henshin Onsa untuk bertukar ke bentuk Oni, Oni jenis ini berelemenkan api.

### Angin

Oni yang berasaskan/berelemankan angin ini bersenjatakan apa-apa Senjata Ongeki yang memerlukan pemainnya untuk meniup. Terdapat pelbagai jenis Senjata Ongeki yang dipakai Oni berasaskan angin ini, antaranya Ongekikan dll. Menggunakan wisel Henshin Onibue untuk bertukar ke bentuk Oni.

### Tali

Oni yang berasaskan apa-apa Senjata Ongeki yang bertali, seperti gitar dll. Menggunakan gelang tangan Henshin Kigen untuk bertukar ke bentuk Oni, Oni jenis ini berelemenkan elektrik/petir.

## Transformasi

Seseorang boleh bertukar menjadi Oni apabila mereka telah menjalani pelbagai latihan khas. Transformasi ke bentuk Oni dilakukan dengan menggunakan alat pertukaran: Henshin Onsa (taiko), Henshin Onibue (angin) atau Henshin Kigen (tali).

Transformasi ke bentuk Oni juga menyebabkan seseorang itu berdepan risiko yang besar, memberikan kesan buruk pada kesihatan Oni yang sedang sakit atau mengalami kecederaan. Sebagai contoh, badan Zanki kian lemah dek kerana kecederaan teruk pada jantung dan lututnya.

## Keupayaan

Setelah menjadi Oni, keupayaan fizikal seseorang ditingkatkan. Oni mempunyai kuasa khas, cukup untuk memusnahkan Makamou.

* **Kekuatan Luar Biasa**: Oni mempunyai dua kali ganda kekuatan berbanding manusia biasa.
	+ Semasa Hibiki mempertahankan dirinya dari serangan Yamabiko, juga semasa bertarung dengan Ooari. Kedua-dua Makamou ini mempunyai berat melebihi 5 tan.
	+ Semasa Todoroki dicengkam sepit Bakegani, mematahkannya dan berjaya membebaskan diri, juga semasa menarik Amikiri (Makamou seberat lebih daripada 6 tan) yang cuba melarikan diri.
* **Kelajuan Luar Biasa**: Oni mampu untuk bergerak pantas dan lincah.
* **Lompatan Tinggi**: Oni mampu untuk melompat pada ketinggian yang tinggi.
	+ Hibiki melompat dan menendang ke arah Nurikabe (setinggi 8 meter lebih).
	+ Eiki melompat kira-kira 8 meter untuk menyelamatkan Todoroki dari mulut Tsuchigumo.
* **Daya Tahan yang Tinggi**: Oni memiliki daya tahan yang lebih tinggi berbanding manusia biasa.
	+ Semasa menentang Kappa, tangan Hibiki dikeraskan dengan air liur Makamou tersebut, lantas menyerangnya di dalam sungai berdekatan. Akan tetapi, Hibiki masih dapat bergerak dan berkemampuan untuk berlawan dengan baik.
	+ Semasa Ibuki menentang Oonamazu dalam air, beliau masih mampu untuk melancarkan serangan penamat Ongeki-nya.
* **Keupayaan untuk sembuh** (治癒能力 Chiyu nōryoku): Kebolehan untuk memulihkan kecederaan fizikal lebih cepat daripada biasa.

## Nota

* Mereka biasanya dirujuk sebagai **Pahlawan Ongeki** (音撃戦士 Ongeki Senshi), kerap dipanggil "Oni", dan bukannya "Kamen Rider".
	+ Katalog mainan awal yang menunjukkan Hibiki dipanggil sebagai **Ongeki Rider** (音撃ライダー). berbanding Kamen Rider.